ועדת העבודה, הרווחה והבריאות, כנסת 18, פרוטוקול מספר 59, 2009-07-06 16:30

חיים כץ: אני מתכבד לפתוח את ישיבת ועדת העבודה, הרווחה והבריאות שמקיימת דיון בהצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, פרק כ"ג – שיפור זכויות עובדים, סעיפים 122, 123.

חיים כץ: בפעם האחרונה שלחנו את משרד התעשייה לעשות חושבים פעם נוספת ואני מקווה שאכן הם עשו חושבים.

דבורה אליעזר: העברנו לוועדה התייחסות לנקודות שהועלו בפנינו במהלך הדיון.

דבורה אליעזר: העברנו התייחסות מפורטת לכל אחד מהסעיפים.

דבורה אליעזר: אמנם אנחנו לא מסכימים עם הנקודות שהועלו כאן בוועדה, אבל התייחסנו גם מבחינה מקצועית וגם מבחינה מפורטת לכל אחד ואחד מהסעיפים.

דבורה אליעזר: ההתייחסות היא לא רק של משרד התעשייה אלא היא גם של משרד התעשייה וגם של משרד האוצר ביחד ועל דעת משרד המשפטים, כך שזאת לא דעתי האישית ולא דעת משרד התעשייה.

חיים כץ: כלומר, לא קיבלתם שום דבר ממה שביקשנו?

דבורה אליעזר: לא קיבלנו.

חיים כץ: שום דבר.

דבורה אליעזר: לא.

דבורה אליעזר: זאת השורה התחתונה אבל התייחסנו ברצינות.

דבורה אליעזר: זה לא שלא קיבלנו כי אמרנו שאין לקבל, אלא מאחר שבאמת בחנו את הנושאים והתייחסנו אליהם מפורשות.

חיים כץ: אני מקווה שזה לא יהווה תקדים להתייחסות שלכם לבקשות הוועדה.

חיים כץ: זאת פעם ראשונה ופעם אחרונה שאנחנו מבקשים ומעלים להצבעה למרות שהחלטתם שכל מה שאנחנו אומרים וכל מה שהיועצים המשפטיים שלנו אומרים, אנחנו לא מבינים כלום ואתם יודעים הכל.

חיים כץ: תרשמי את ההערה הזאת.

חיים כץ: פעם ראשונה ופעם אחרונה שיש לכם מאה אחוזי הצלחה.

דבורה אליעזר: אנחנו לא מזלזלים בעמדות היועצת המשפטית של הוועדה אבל אנחנו יכולים להיות חלוקים עליה.

חיים כץ: חבל להגיב.

חיים כץ: מה שקרה קורה פעם אחת בחיים.

שלי יחימוביץ': אל תתחייב עד כדי כך.

חיים כץ: אני מתחייב.

חיים כץ: כל עוד אני יושב כאן.

חיים כץ: דבר כזה פשוט לא יכול להיות.

חיים כץ: תוך כדי הקראה, אם ליועצת המשפטית שלנו יהיו הערות, אני מקווה שתחככו בדעתכם.

נועה בן-שבת: אנחנו נוכל לקרוא את ההצעה אבל בדרך נצטרך לדבר על ההסתייגויות שעלו כאן.

חיים כץ: אנחנו נצביע על כל ההסתייגויות.

נועה בן-שבת: גם אם יתאפשר לי במהלך ההקראה להתייחס להסברים שניתנו בתשובה של המשרדים.

חיים כץ: בסדר.

חיים כץ: את רוצה שנתחיל עם כל ההסתייגויות?

נועה בן-שבת: בסדר.

חיים כץ: נתחיל עם ההסתייגויות ונצביע עליהן.

חיים כץ: אני מציע שתקריאי את כל ההסתייגויות בבת אחת ונצביע עליהן בפעם אחת.

נועה בן-שבת: הסתייגות ראשונה הייתה של חברת הכנסת אדטו וגם של חברי הכנסת מהסיעות השונות של האופוזיציה.

נועה בן-שבת: ההסתייגות אמרה למחוק את כל הסעיף ולא להכליל אותו בחוק ההסדרים.

נועה בן-שבת: הסתייגות שנייה התייחסה לסעיף שנוגע לכך שהרשיון, גם לגבי קבלני כוח אדם וגם לגבי קבלני שירותים, לא יינתן אחת לשנה אלא אחת לשנתיים.

נועה בן-שבת: זה התיקון המוצע.

נועה בן-שבת: היום המצב הוא שהרשיון ניתן אחת לשנה.

נועה בן-שבת: הסתייגות נוספת הייתה להוסיף ולהחיל.

שלי יחימוביץ': זאת הסתייגות שלי?

נועה בן-שבת: חבר הכנסת חיים כץ וחבר הכנסת אילן גילאון.

חיים כץ: תורידי.

חיים כץ: תסירי את ההסתייגויות שלי.

שלי יחימוביץ': גם אני שם?

נועה בן-שבת: לא.

חיים כץ: תסירי את כל ההסתייגויות שלי.

שלי יחימוביץ': תסירי גם את ההסתייגויות שלי ותרשמי אותי להסתייגות דיבור בלבד.

חיים כץ: לכל חברי הכנסת שאנחנו מסירים את ההסתייגות שלהם גם בהצבעה, תשאירי הסתייגות דיבור.

נועה בן-שבת: חבר הכנסת אילן גילאון ביקש להחיל את כל הוראות פרק ג' למעט ההוראה בסעיף 12(א) שקובע הפיכת העובדים לעובדי המעסיק בפועל בתום תשעה חודשים.

נועה בן-שבת: זאת הסתייגות נוספת.

נועה בן-שבת: הסתייגות נוספת של סיעת קדימה עם עוד סיעות הייתה להחמיר בענישה - ממאסר שישה חודשים למאסר שנה.

נועה בן-שבת: הסתייגות נוספת גם של קבוצת קדימה וקבוצת חד"ש הייתה להוסיף את הנושאים של סיעוד והסעדה לתחומים שבתוספת.

נועה בן-שבת: הייתה עוד הסתייגות של סיעת קדימה להקדים את מועד התחילה של החוק ל-1 באוגוסט.

נועה בן-שבת: הייתה עוד הסתייגות – של סיעות האופוזיציה - והיא למחוק את ההוראות שמבקשות לשנות את הדרישות החלות על קבלני שירותים מהדרישות הקיימות על קבלני כוח אדם.

נועה בן-שבת: מדובר במתן סמכות מיוחדת לקבוע תקנות לגבי ערבות, הנושא של שינוי התנאים שמדובר על מנהל מטעמו ולא מנהל המועסק על ידו, מדובר על כך שהמנהל מטעם או מבקש הרשיון הם בעלי ניסיון ניהולי או עסקי ולא הניסיון הנדרש היום, שבין השאר הוא ניהול כוח אדם, וגם הנושא של היציבות הכלכלית, הורדת התנאי של יציבות כלכלית ובמקומו השארת התנאי של בדיקת תנאים פיזיים.

נועה בן-שבת: אלה ההסתייגויות.

חיים כץ: אנחנו נצביע על ההסתייגויות.

חיים כץ: ה צ ב ע ה

חיים כץ: תשאירי לכולם הסתייגויות דיבור.

נועה בן-שבת: ההסתייגויות המהותיות גם יעלו למליאה.

חיים כץ: כן.

אור רוזנמן: 122.

אור רוזנמן: תיקון חוק העסקת עובדים על ידי קבלני כוח אדם בחוק העסקת עובדים על ידי קבלני כוח אדם, התשנ"ב-1996 (להלן – חוק העסקת עובדים על ידי קבלני כוח אדם) - (1) בסעיף (1) אחרי הגדרת "קבלן כוח אדם" יבוא - "קבלן שירות" – מי שעיסוקו במתן שירות באחד מתחומי העבודה המפורטים בתוספת באמצעות עובדיו אצל זולתו.

אור רוזנמן: (2) בסעיף (2) - (א) בסעיף קטן (ב) אחרי "יינתן" יבוא "לראשונה" והסיפא החל במלים "וניתן לחדשו" – תימחק.

אור רוזנמן: (ב) במקום סעיף קטן (ג) יבוא: "(ג) רשיון לפי סעיף זה ניתן לחדש לתקופות נוספות של שנתיים בכל פעם ורשאי השר מטעמים מיוחדים שיירשמו לחדשו לתקופה קצרה משנתיים או לתקופה שאינה עולה על שלוש שנים.

אור רוזנמן: סבר השר שאין לחדש רשיון או שיש לחדשו לתקופה קצרה משנתיים, יודיע לבעל הרשיון בכתב את נימוקיו לכך וייתן לו הזדמנות להביא את טענותיו לפניו ולפני מתן החלטתו.

אור רוזנמן: לא הודיע השר כאמור, יתחדש הרשיון לתקופה נוספת של שנתיים בכל פעם".

אור רוזנמן: (3) אחרי סעיף 10 יבוא - "(10א) רישוי קבלני שירות" - (א) הוראות סעיפים (2) עד (9) והוראות פרק ד' ובכלל זה סמכות השר להתקין תקנות לפי סעיפים (2)(ד), 3(א)(2) ו-4(ב), יחולו לגבי קבלן שירות בשינויים המחויבים ובשינויים אלה - (1) בסעיף 3(א) במקום פסקה (1) יבוא - "(1) הוא או המנהל מטעמי לפי העניין הם בעלי ניסיון ניהולי או עסקי וכן בעלי ידע בתחום זכויות עובדים".

נועה בן-שבת: לנושא של מנהל מטעמי, למעשה לא ניתן הסבר.

נועה בן-שבת: ההסבר שניתן על ידי המשרדים היה שבעצם מנהל מטעמו זה כמו מנהל המועסק על ידו, אבל כדי להסביר שהוא לא מועסק על ידו, נגיד שהוא מנהל מטעמו.

נועה בן-שבת: אז אנחנו נמצאים בעצם במצב שאפשר להביא אדם שהוא על הנייר והוא המנהל מטעמי, הוא מקיים את התנאים האלה שהם גם כך מופחתים והוא מקבל את הרשיון.

נועה בן-שבת: השאלה אם זה המצב שרוצים להגיע אליו.

דבורה אליעזר: אמנם זה לא מופיע במסמך, אבל השבתי ישירות ליועצת המשפטית שאנחנו בוחנים בעצם קיומו של מנהל אמיתי.

דבורה אליעזר: אם נתרשם שלא מדובר במנהל, אנחנו לא נקבל אותו כמנהל של העסק הזה.

דבורה אליעזר: אנחנו עושים את זה הרבה במסגרת חוק שירות התעסוקה.

חיים כץ: במיוחד מה שאמרתי בראשית הישיבה, בואי לא נשכנע אותם אלא ניתן להם את זה.

נועה בן-שבת: למשל, הנושא של יציבות כלכלית.

נועה בן-שבת: מדובר כאן על יציבות כלכלית.

שלי יחימוביץ': זה לא לעניין.

שלי יחימוביץ': אתה נותן את ההקדמה הזאת, אנחנו כולנו מסכימים ויש כאן סיכום כללי שאנחנו מצביעים על החוק כפי שהוא.

נועה בן-שבת: אם אתם לא רוצים לשמוע הערות, בסדר.

שלי יחימוביץ': לא, אנחנו לא רוצים.

שלי יחימוביץ': דנו בזה ואנחנו יודעים מה בדיוק מונח לפנינו.

שלי יחימוביץ': אנחנו מכירים את החקיקה וליווינו אותה כבר שנים.

אור רוזנמן: (2) בסעיף 3(ב), במקום "בהוכחת יציבותו הכלכלית של מבקש הרשיון לו וקיומם" יבוא "בקיומם".

אור רוזנמן: (ג) השר רשאי בצו, בהסכמת שר האוצר, לאחר התייעצות עם ארגון העובדים המייצג את המספר הגדול ביותר של העובדים במדינה ועם ארגון המעבידים שלדעת השר הוא ארגון מעבידים יציג ונוגע בדבר, ובאישור ועדת העבודה, הרווחה והבריאות של הכנסת, לשנות את התוספת ובלבד שלא יוסיף לתוספת תחום העבודה שהשכר הממוצע המשולם בו עולה על השכר הממוצע כהגדרתו בחוק הביטוח הלאומי (נוסח משולב) התשנ"א-1995.

אור רוזנמן: (4) בסעיף 20 - (א) בסעיף קטן (א) אחרי פסקה (2) יבוא - "(3) קבלן שירות העובר על הוראות סעיף 9 כפי שהוחל בסעיף 10א(א).

אור רוזנמן: (ב) אחרי סעיף קטן (ב) יבוא - "(ב1) קבלן שירות העובר על הוראות סעיף (2)(א) כפי שהוחל בסעיף 10א(א), דינו מאסר שישה חודשים.

אור רוזנמן: (5) אחרי סעיף 27 יבוא - תוספת ההגדרה "קבלן שירות" שבסעיף 1 וסעיף 10א(ד) - (1) שמירה ואבטחה.

אור רוזנמן: (2) ניקיון.

אור רוזנמן: 123.

אור רוזנמן: תיקון חוק העסקת עובדים על ידי קבלני כוח אדם – תחילה תחילתם של סעיפים 1, 10א ו-20 והתוספת לחוק העסקת עובדים על ידי קבלני כוח אדם כנוסחם בסעיף 122(1), (3), (4) ו-(5) לחוק זה, ביום ט"ו בטבת התש"א (1 בינואר 2010).

חיים כץ: אנחנו מצביעים.

חיים כץ: ה צ ב ע ה אושר פה אחד תודה רבה.

חיים כץ: הישיבה נעולה.